《题胡长史所藏风晴雨嫩墨竹四首 其二》
明代·管讷

万个琅玕绕舍栽，拂檐金翠曙光开。寻常每梦鸾笙下，彷佛遥骖鹤驾来。

千尺洋州休制袜，一竿严濑独登台。白头天与归欤便，短策行吟石径苔。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。